[{"text_idx": "#000001", "text": "Dewch a\u0302\u2019r teulu oll i ddiwrnod cyntaf yr W\u0302yl \u2013 pob math o stori\u0308wyr bendigedig a hwyl a sbri i bawb.Bydd yr anhygoel Signing Sensations yn perfformio\u2019u deongliadau cerddorol unigryw mewn iaith arwyddion.Os byddwn ni\u2019n lwcus, efallai y daw Magi Ann draw hefyd i adrodd ambell i hanes a siarad a\u0302 ni am ei llyfrau a\u2019i hapiau.Wedyn bydd Krishnapriya Ramamoorthy a thi\u0302m Paallam Arts yn cyflwyno chwedlau gwerin o India sy\u2019n pwysleisio mor werthfawr yw teulu a chymuned, gan ddefnyddio Bharatanatyam\u2013 dull adrodd straeon sy\u2019n cyfuno\u2019r gair llafar, dawns, ystumiau a\u0302\u2019r dwylo, ystumiau wyneb, meim a symudiadau.Yn olaf, fe ddangoswn ichi fod Barddoniaeth yn Cw\u0302l! Chewch chi neb gwell i ddarbwyllo ein plant fod barddoniaeth yn cw\u0302l na\u2019r se\u0302r lleol fel Evrah Rose a\u2019i chyfeillion \u2013 ac efallai y daw gwestai arbennig i ymuno a\u0302 nhw hefyd. Yn y digwyddiad hwn byddant yn dod ynghyd ag un o hoelion wyth yr W\u0302yl Eiriau, yr awdur plant Jude Lennon (Little Lamb Tales) i ddifyrru ein teuluoedd a phlant (8+) gyda hanesion bendigedig am eu hanturiaethau wrth gyfansoddi barddoniaeth. Bydd digonedd o gyfle i bobl ifanc yn y gynulleidfa ofyn cwestiynau ac yna bydd y ti\u0302m yn eu rhoi ar waith yn creu eu cerddi eu hunain. I goroni\u2019r cyfan bydd y ti\u0302m hefyd yn cyflwyno gwobrau i enillwyr Cystadleuaeth Barddoniaeth Plant Clwb Rotari Wrecsam, a ddetholwyd eleni o blith pobl ifanc Ysgol Gynradd Gatholig St. Mary\u2019s."}, {"text_idx": "#000003", "text": "Straeon Mawr gydag Elen Caldecott"}, {"text_idx": "#000004", "text": "Ymunwch a\u0302\u2019r gweithdy ysgrifennu hwn am gyfle cyffrous i weld eich gwaith wedi\u2019i argraffu. Mae Elen Caldecott yn awdur llyfrau plant, darlithydd Ysgrifennu Creadigol ac yn noddwr Carnifal Geiriau Wrecsam. Yn y sesiwn 90 munud hon, bydd yn annog cyfranogwyr i ddechrau..."}]